Vilmos Benczik

BENCZIK Vilmos (naskiĝis en 1945, esperantistiĝis en 1959, forpasis en 2021) estis hungara profesoro en altlerneja fakultato de la universitato ELTE en Budapeŝto. Inter 1965 kaj 1967 kaj 1978 kaj 1992 li estis estrarano de Hungara Esperanto-Asocio, inter 1977-1990 redaktanto de Hungara Vivo, ekde 1979 dum kelkaj jaroj komitatano de Universala Esperanto-Asocio, inter 1986 kaj 2002 prezidanto de la juĝkomisiono de la Belartaj Konkursoj de UEA. Benczik kunlaboris en Norda Prismo kaj verkis recenzojn en multaj revuoj. En 1979 li publikigis Libro de Romanoj, en 1980 Studoj pri la Esperanta Literaturo kaj en 1983 Hungara Antologio, krom tradukoj el la hungara, recenzoj, eseoj, tradukoj en pluraj revuoj."La kontribuantoj" en Lingva Arto, UEA, Roterdamo, 1999, paĝo  213. Ekde 2016 honora membro de UEA.

Liaj poemoj "Laboristoj" kaj "Al mia patrino" eniris la libron Esperanta Antologio.

En 1983 Benczik aperigis ĉe la eldonejo Corvina Kiadó la volumon Hungara Antologio. La elirbazo de tiu volumo estis samtitola volumo el 1933, sed la nova volumo estas pli ampleksa kaj la du volumoj diferencas ankaŭ laŭ la konsisto de la elektitaj verkoj kaj akompana tekstaro.

En 2001 li estis elektita kiel membro de la Akademio de Esperanto. Komence de 2019, li estis denove elektita al la Akademio de Esperanto por 9-jara oficperiodo.Membroj kaj Korespondantoj de AdE, Februaro 2019
Tradukoj
Laslo Tobi: La Damo de l’Fatalo. Tragikomedio. Eld. Hungara Esperanto-Asocio, Budapest 1985, ISBN 963571 1549, 42 p.
 Bildaro 

 Eksteraj ligiloj 
Verkoj de kaj pri Vilmos Benczik en Esperantomuzeo kaj Kolekto por Planlingvoj
Interparolo kun Vilmos Benczik, artikolo aperinta en Libera Folio je 2021-03-03 
Vilmos Benczik – konstruinto de kolonoj, artikolo aperinta en Libera Folio je 2021-02-27 

 Referencoj 

Kategorio:Esperanto-movado en Hungario
Kategorio:Hungaraj esperantistoj
Kategorio:Akademio de Esperanto